# Andratx

### De Viquipèdia

Andratx

(Escut oficial)

Localització
Mallorca
Dades municipals
Gentilici | andritxol/andritxola
Població (2005) | 9.906 hab.
Superfície | 81,45 km²
Densitat (2005) | 121,62 hab./km²
Altitud | 101 m
Entitats de població | 5
Patró de la ciutat/vila | Sant Pere
Batlle/essa | Eugenio Hidalgo Garcés (Agrupación Liberal de Andratx) (2002)

Andratx és un municipi mallorquí situat en el sud-oest de l'illa, pertanyent a la comarca de la Serra de Tramuntana. Limita a l'oest amb Calvià, al nord-est amb Estellencs i amb el Mediterrani al nord, oest i sud. El municipi està format per 5 nuclis de població: Andratx, Port d'Andratx, s'Arracó, Sant Elm i Camp de Mar. Andratx és també un dels municipis de Mallorca amb més percentatge de residents estrangers, aproximadament una quarta part de la població.

## [edita] Geografia

El municipi d'Andratx està situat a l'extrem sud-occidental de la Serra de Tramuntana, la serralada més important de l'illa. Cap al migjorn del municipi, hi trobem una sèrie de valls a les quals es localitzen els nuclis de població. La part nord del municipi es muntanyosa i agrest, i està pràcticament despoblada. El punt més elevat, a 927 m, es la Mola de l'Esclop o "Sa Madona", com se la denomina popularment degut a la seva particular forma semblant a una dona ajaguda amb les mans al pit.

## [edita] Clima

El clima no és diferent al de la resta de Mallorca, típicament mediterrani. Els estius són càlids i els hiverns temperats. Les precipitacions tampoc són gaire abudants i oscil·len entorn als 500 mm anuals. El percentatge d'humitat és elevat.

## [edita] Demografia

Evolució demogràfica
1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2005
--- | --- | --- | --- | --- | --- | --- | --- | --- | --- | --- | ---
6516 | 6262 | 6113 | 5778 | 5077 | 3768 | 4113 | 6043 | 6336 | 6869 | 9034 | 9906

### [edita] Població

Entitats de població | Habitants (2005)
--- | ---
Andratx | 6.306
Camp de Mar | 166
Port d'Andratx | 2.474
S'Arracó | 687
Sant Elm i Sa Dragonera | 273

## [edita] Economia

La pricipal activitat en l'actualitat és el turisme. En el municipi han estiuejat i estiuejen quantitat de personatges famosos, com poden esser l'ex-model Claudia Schiffer, els ex-presidents Felipe González i Adolfo Suárez, el ja difunt presentador de televisió Joaquín Prats, el cineasta Guy Hamilton o la cantant d'òpera Régine Crespin, entre d'altres.

L'agricultura i la pesca han quedat reduïdes gairebé per al consum domèstic. Els principals cultius són les ametlles, les garroves, les figues i els cítrics (fruiters). També s'elaboren els vins "Santa Caterina". La pesca també és principalment de caire particular. Molts andritxols surten a pescar en els seus moments lliures amb un llaüt, uan mena d'embarcació típicament mallorquina. La industria és inexistent en el municipi des de fa molts anys, però la gent gran encara recorda algunes fàbriques. Les més famoses, les de sabó, que s'exportava internacionalment.

## [edita] Art

Els principals monuments del municipi són l'església de Santa Maria d'Andratx, l'església de la Mare de Déu del Carme del Port d'Andratx, l'església de s'Arracó, el Castell de Son Mas (actual ajuntament) i l'antic convent trapenc, avui en ruïnes. També queden algunes torres de vigilància, com la de la Mola al Port i la de Cala en Basset a Sant Elm. Alguns monuments, como sa Torre des Port i el Castell de Son Orlandis, són de propietat privada. A més podem trobar dos museus al municipi: el centre cultural d'Andratx, situat al barri de Sa Coma, al nord d'Andratx, i el museu liedtke al Port.

## [edita] Entorn Natural

Al municipi hi trobem l'illot de Sa Dragonera, Parc Natural des de 1995, al qual podem accedir-hi amb facilitat via marítima, ja que existeixen nombroses empreses dedicades al transport fins a l'illa. També cal destacar el lloc conegut com La Trapa, pertanyent al GOB (grup d'ornitologia balear), que està realitzant una important tasca de recuperació de la zona des del terrible incendi forestal que va ocórrer l'any 1994.

Andratx, vist des de Garrafa.

## [edita] Enllaços externs

- Pàgina de l'Ajuntament
- Informació de l'Institut Balear d'Estadística
- Reserva Natural de la Trapa
- Parc Natural de Sa Dragonera
- Guia Cultural d'Andratx

Obtingut de "http://ca.wikipedia.org../../../a/n/d/Andratx.html"

Categoria: Municipis mallorquins

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Italiano
- Nederlands
- Português